Yezh digenvez

Ur yezh digenvez a zo anezhi ur yezh naturel hep liammoù gant yezh ebet all. Da lâret eo ne c'hell ket bezañ renket en ur 
familh-yezhoù bennaket.

A-wechoù e teu ur yezh da vezañ digenvez goude ma'z eo aet da get an holl yezhoù all eus ur familh-yezhoù bennaket. Ar pirahaneg (pe yezh pirahã) komzet e Brazil, da skouer, eo ar yezh nemeti a van c'hoazh eus an holl yezhoù a veze renket gwechall e-touez ar yezhoù murek.

A-wechoù ivez n'eus ket titour a-walc'h diwar-benn ur yezh bennaket a-benn gallout he renkañ e-touez yezhoù all en ur familh-yezhoù resis. Gant seurt yezhoù e sav alies damkanoù hag a glask diskouez e rankfent bezañ renket er familh-mañ 'r-familh ha neuze e c'hellfer lâret ez eo yezhoù damdigenvez anezhe rak ne vezer ket sur penn-da-benn hag-eñ ez eus ul liamm familh etre ar yezhoù-se ha yezhoù all pe get.

Listenn yezhoù digenvez

 Yezh Evezhiadennoù Abinomeg Komzet e Papoua ar C'hornaoueg gant 300 a dud. Adaieg Marv. Nebeut a ditour. Komzet e Teksas ha Louisiana (Stadoù-Unanet). Andokeg (andoque) Komzet e Kolombia ha Perou. Marteze da vezañ renket e-touez ar yezhoù witotoek.  Ainoueg Yezh en arvar komzet e hanternoz Japan. Gwechall e oa ur familh-yezhoù eviti hec'h-unan. Euskareg Komzet en Euskadi (Frañs ha Spagn). Betoieg Marv. Komzet e Kolombia. Liammoù bet kinniget gant ar yezhoù nasaek.  Bourouchaskeg Komzet e hanternoz Pakistan. Liammoù bet kinniget a-wechoù gant ar yezhoù yenisek. Bourmezoeg Komzet e Papoua ar C'hornaoueg gant 250 a dud. Hengipreg  Komzet e Kiprenez e-pad oadvezh an houarn. Liammoù bet kinniget gant an Etruskeg. Elamiteg Marv. Komzet en Impalaeriezh elamitek. Marteze da vezañ renket e-touez ar yezhoù dravidek. Gameleg Marv. Nebeut a ditour. Komzet e Maranhão (Brazil). Houamoeg (Huamoé) Marv. Nebeut a ditour. Komzet e Pernambuco (Brazil). Ibereg Marv. Re nebeut a ditour evit gallout he renkañ. Kavet e vez elfennoù boutin etre ar yezh-mañ hag an euskareg met n'eo ket sklaer hag-eñ e vefe ul liamm familh etreze. Itonameg Komzet e Bolivia. Liammoù bet kinniget gant ar yezhoù nasaek.  Kalteg (pe nahalieg) Yezh en arvar. Komzet e kornôg India. Marteze da vezañ renket e-touez ar yezhoù moundek.  Kamsaeg (Camsá) Komzet e Kolombia. Kandocheg (Kandoshi) Komzet e Perou. Kanitchaneg (Canichana) Komzet e Bolivia. Liammoù bet kinniget a-wechoù gant an Tekirakeg (Tequiraca) (Marv).  Kayoubabeg (Cayubaba) Komzet e Bolivia. Kayouseg (Cayuse) Marv. Re nebeut a ditour evit gallout he renkañ. Komzet en Oregon ha Stad Washington (Stadoù-Unanet).  Karkareg-Youreg Komzet e Papoua Ginea-Nevez. Karokeg Komzet e Kalifornia (Stadoù-Unanet).  Kentumeg (Centúúm) Komzet e Nijeria. Kibirieg (Kibiri) Komzet e Papoua Ginea-Nevez. Kulheg (Culle) Marv. Komzet e Perou. Marteze da vezañ renket e-touez ar yezhoù tcholonek.  Koayaeg Komzet e Rondônia (Brazil). Koutenaieg Komzet eN Idaho ha Montana (Stadoù-Unanet) ha Kolombia Breizh-Veur (Kanada). Koreaneg Kinniget ez eus bet liammoù gant ar yezhoù altaek. Kukuraeg Marv. Nebeut a ditour. Komzet e Mato Grosso (Brazil). Lekeg Komzet e Bolivia Meroiteg Marv. Komzet gwechall e Rouantelezh Meroe. A-wechoù renket e-touez ar yezhoù nilek-saharek hag er yezhoù afrez-aziatek met n'eo ket bet posupl he renkañ da vat e familh resis ebet betek-henn rak digomprenus eo chomet an holl skridoù er yezh-mañ koulz lavaret.  Movimeg Komzet e Bolivia. Mounitcheg Komzet e Perou. Nasaeg Komzet e Kolombia. Nivc'heg (pe gilyakeg) Ur yezh paleo-siberiek komzet e trowardroioù ar stêr Amour ha war an inizi Sac'halin. Kinniget ez eus bet liammoù gant ar yezhoù tchouktchek-kamtchatkek.  Odiayeg Komzet e Papoua Ginea-Nevez. Pankararoueg Marv. Komzet e Brazil.  Pouelcheg damvarv. Komzet en Arc'hantina. Pouinaveg Komzet e Kolombia.  Sabeleg (pe waoraneg) Komzet en Ecuador ha Perou. Sumereg Marv. Komzet gwechall e Sumeria. Taochireg Komzet e Perou. Kinniget ez eus bet ur familh-yezhoù enni an omouraneg, ar c'handocheg, an tekirakeg hag an taochireg.  Tikouneg Komzet e Kolombia, Perou ha Brazil. Liammet marteze ouzh ar yourieg (marv).  Timoukoueg (timucua) Marv anavezet mat. Komzet e Florida ha Georgia (Stadoù-Unanet). Kinniget ez eus bet liammoù gant an tawaseg.  Tinigweg Komzet e Kolombia, peuzvarv. Toleg Komzet e Honduras. Troumaieg Komzet e Brazil. Tsimaneg Komzet e Bolivia. Tuchaeg (Tuxá) Marv. Nebeut a ditour. Komzet e Bahia ha Pernambuco (Brazil). Urarineg Komzet e Perou. Waraoeg Komzet e Guyana, Surinam ha Venezuela. A-wechoù renket e-touez ar yezhoù nasaek.  Yaleg Komzet e Papoua Ginea-Nevez. Yamaneg Komzet e Chile.  Youtchieg Komzet e Georgia hag Oklahoma (Stadoù-Unanet). Kinniget ez eus bet liammoù gant ar yezhoù siouek. Yourakareg Komzet e Bolivia. Youreg Marv. Komzet e Kolombia ha Brazil. Marteze ez eus liammoù gant an tikouneg. Youroumangieg Marv. Komzet e Kolombia. Zuni Komzet e Mec'hiko Nevez (Stadoù-Unanet). Kinniget ez eus bet liammoù gant ar yezhoù penoutek met n'eo ket gwall sklaer al liamm-se.

Gwelet ivez

Yezhoù direnk

Rummad:Meneger yezhoù ar bed
Digenvez
Rummad:Yezhoù digenvez